ФИНАНСИЈСКИ ИЗВЕШТАЈ

О ПОСЛОВАЊУ ПРЕДШКОЛСКЕ УСТАНОВЕ „ПЧЕЛИЦА“ НИШ

ЗА ПЕРИОД ОД 01.01. ДО 31.12.2017.ГОДИНЕ

Фебруар 2018.године

Основна делатност Установе „Пчелица“ реализује се кроз организовање дневног боравка деце и исхране, васпитно-образовне, превентивно здравствене и социјалне функције, облике рада са децом у години пред полазак у школу.

Стални облици рада који су били заступљени у 2017.години су: целодневни боравак деце старости до 6,5 година (са припремним предшколским групама), припремни предшколски програм у години пред полазак ушколу у трајању од 4 сата, васпитно-образовни рад са децом на лечењу у болници, исхрана у продуженом боравку и припрема и дистрибуција ужина деци до 15 година старости у основним школама. Своју делатност Установа „Пчелица“ обављала је у складу са Законом о предшколском васпитању, Законом о основама система образовања и васпитања односно Планом рада за радну 2016/2017.годину а финансирала се у складу са Законом о буџетском систему и Одлуком о буџету града Ниша за 2017.годину и са њим усаглашеним Финансијским планом Установе за 2017.годину.

Основна делатност Установе одвијала се у 25 вртића, затим у једном објекту за рад Заједничких служби и објекту за припрему хране – кухињи „Младост“ као и у просторијама при основним школама и месним канцеларијама где се организује припремни предшколски програм у години пред полазак у школу.

Поред редовне делатности у Установи „Пчелица“ се обавља и комерцијална делатност где су запослени упошљени на комерцијалним програмима као што су: припремање и продаја смрзнутог пецива, продаја пецива и кондиторске робе на продајним пунктовима при основним и средњим школама у граду, припремање и продаја посластичарских производа, кора за питу као и припрема осталих производа по наруџбини корисника.

Установа „Пчелица“ финансирала се кроз економску цену по детету а на основу финансијског плана у оквиру одлуке о буџету града Ниша за 2017.годину, на основу члана 11. И члана 35. Закона о друштвеној бризи о деци, Одлуке о финансијској подршци породице са децом на територији Града Ниша а на основу Правилника о регресирању трошкова боравка деце у Предшколској установи „Пчелица“ Ниш.

Најмасовнији васпитно-образовни облик рада је целодневни боравак у коме је просечан број уписане деце у 2017.години износио 5715 деце смештених у 209 васпитно-образовних група са просечном долазношћу од 61,05%. Треба напоменути да је у овај проценат долазности деце урачунат и месеци јануар и фебруар 2017.године, у којима је проценат долазности деце био нижи, као и јули и август, када због годишњих одмора просечна долазност пада испод 20%.

У објектима у оквиру Установе у целодневни боравак у најстаријим групама септембра 2017.године уписано је 1151 дете која су обухваћена кроз 47 група припремног предшколског програма, док је ван Установе (у месним заједницама и основним школама) уписано 475 деце, сврстаних у 35 група. Овај облик финансирало је Министарство просвете и технолошког развоја Републике Србије.

Болничке групе су један од облика васпитно-образовног рада са децом на дужем болничком лечењу. На Хируршкој и Интерној клиници оформљено је пет група са обухватом 75-оро деце. И овај облик финансира Министарство просвете и технолошког развоја Републике Србије.

Продужени боравак организован је био у 22 основне школе на територији Града Ниша и обухвата децу основно-школског узраста до 10 година старости. Васпитни рад организују школе, док Установа „Пчелица“ припрема и дистрибуира храну (3 оброка дневно). Просечан борј деце која су користила ову услугу за 2016/2017.годину је 1200 деце.

Припрема и дистрибуција ужина вршена је и у 2017.години и то за око 3200 деце у основним школама у граду и околини, укључујући и припремни предшколски програм.

Право на бесплатну ужину остварују деца по критеријумима из Одлуке о финансијској подршци породици са децом на територији Града Ниша.

У Установи „Пчелица“ просечан број запослених у 2017.години износио је 928. Просечна нето плата у 2017.години у Установи „Пчелица“ износила је 33.210,21 динара, просечна нето зарада у Републици Србији у овом периоду износила је 47.893,00 динара а у Граду Нишу 42.449,00 динара. Просечна нето плата у Установи је нижа у односу на републички просек за око 44% и градски просек за око 28%, што значи да је настављен тренд заостајања за градским и републичким просеком плате.

У свом раду у 2017.години Установа „Пчелица“ је остварила укупне приходе у износу од 965.985.604,28 динара. Највеће учешће уприходима – имају приходи од буџета у износу од 857.107.087,46 динара и или 88,73% укупних прихода. Приходи од родитеља нису исказани као претходних година јер су почев од 01.01.2017.године усмерени на рачун буџета града и обухваћени су приходима од буџета.

Значајни су и приходи које нам Град преноси по позицијама дечје заштите у износу од 66.064.277,47 динара или 6,84% односе се на бесплатне ужине деци основношколског узраста, деци ометеној у развоју у школи за основно и средње образовање „14.октобар“ у Нишу, као и регресирање трошкова исхране у продуженом боравку за децу основношколског узраста до 10 година старости.

У следећим табелама даћемо аналитички приказ свих прихода Установе „Пчелица“.

Табела 1.1 - Приходи од буџета



Приходи од буџета Града Ниша већи су за 17% из разлога што Установа више не располаже средствима родитеља, тако да буџет града „враћа“ та средства Установи по основу захтева који подразумевају расходе целодневног боравка деце. Приходи из буџета Републике Србије већи су око 10% у складу са растом економске цене по групи припремног предшколског програма, коју одређује Министарство просвете и технолошког развоја Републике Србије.

Табела 1.2 - Други приходи



Под редним бр. 2 – Приходи од бесплатних ужина и продуженог боравка већи у су односу на 2016.годину за око 23% из разлога што су у 2017.години пребачена средства по потраживањима из предходне године, док су цене ужина и боравка годинама непромењене а број корисника приближно исти.

Табела 1.3 – Примања од нефинансијске имовине

|  |  |  |  |  |  |
| --- | --- | --- | --- | --- | --- |
| Р.бр. | Назив примања | Износ | | % | |
| 2016 | 2017 | учешћа у укупним примањима | 2017/2016 |
| 1 | Приходи од продаје трећим лицима - комерцијала | 18.684.131,09 | 13.383.751,81 | 23,75 | 71,63 |
| 2 | Приходи од продаје у малопродајним објектима - кантинама | 41.206.574,58 | 42.973.880,54 | 76,25 | 104,29 |
|  | Свега: | 59.890.705,67 | 56.357.632,35 | 100,00 | 94,10 |

У реализацији програмских активности у 2017.години, Установа „Пчелица“ је остварила укупне расходе у износу од 961.571.285,28 динара. Највеће учешће у укупним расходима имају расходи за запослене дати у табели 1. У износу од 655.839.079,67 динара или 68,18% укупних расхода. Највеће учешће у расходима за запослене имају расходи за плате и то у износу од 615.211.112,23 динара или 63,96% укупних расхода Установе, с обзиром да је основна делатност установе васпитно-образовни рад односно радно интезивна делатност. Сразмерно је велики расход за животне намирнице и то у износу од 82.315.063,09 динара или 8,56% у односу на укупне трошкове Установе. Овај расход би био већи да из Градских робних резерви нисмо преузели око 37 тона брашна, шећера, јестивног уља и кухињске соли, са уговореном обавезом враћања у 2018.години.

У наредним табелама дајемо аналитички приказ свих расхода:

Табела бр. 2.1. – Расходи за запослене



Табела бр. 2.2 – Расходи за коришћење роба и услуга





У табели 2.2 – Коришћење услуга и роба, под редним бројем 9. Трошкови осигурања: сврстани су трошкови осигурања возила, трошкови осигурања запослених и трошкови осигурања основних средстава. Трошкови службених путовања под редним бројем 11. Односе се на трошкове настале за дневнице за службена путовања и трошкове превоза и смештаја на службенимпутовањима. Под редним бројем 13. Трошкови образовања и усавршавања су трошкови настали у вези усавршавања и различитих видова едукација васпитача, медицинских сестара и стручних сарадника у предшколству у циљу унапређења васпитно-образовног рада у Установи.

Под редним бројем 17. Трошкове осталих услуга чине трошкови за физичко-техничко обезбеђење и обезбеђење адекватних услова за рад у Установи. Под трошковима медицинских услуга су трошкови настали у вези дезинфекције, дезинсекције и дератизације у објектим Установе обавезни санитарни прегледи запослених као и анализа узорака хране и радних површина од стране овлашћеног инситута. Под редним бројевима 20. и 21. Трошкови одржавања објеката и опреме сврстани су сви трошкови настали у вези редовног текућег одржавања и адаптација производно пословних јединица Установе и одржавања система Хаццп стандарда.

Табела 2.3 – Остали расходи



Накнада штете родитељима је више од 4 пута смањена у односу на 2016.годину јер се смањио број добровољних споразума са родитељима док су расходи камата и судских трошкова увећани због, скоро искључиво, принудне наплате штете и то за више од 50% у односу на 2016.годину.

Расходи осталих дотација обухватају разлике настале услед примене Закона о привременом уређивању плата и других примања код корисника јавних средстава, која су уплаћена на посебан рачун Републике Србије. Значајно су мање у односу на 2016.годину јер повећање цене рада (6% почев од плате за децембар 2016.године) подразумева мању разлику која се враћа републици.

Табела 3 – Издаци за нефинансијску имовину



У претходној табели под редним бр. 1 исказани су издаци за нефинансијску имовину коју обухватају сва улагања у реновирање објеката вртића „Црвенкапа“ и „Невен“. Улагања у опрему у укупном износу од 9.314.174,00 динара разврстана су у складу са наменом од редног бр. 2 до редног броја 7. Компјутерски софтвер набављен за повећање ефикасности рада у услужном центру Установе и рачуноводству. Под редним бр.9 исказана је укупна вредност набављене робе за даљу продају укључујући и намирнице за комерцијалну производњу.

На основу датих података у табелама и у текстуалном делу овог Финансијског извештаја за 2017.годину дајемо укупан финансијски резултат.

Табела 3.0 – Финансијски резултат



Исказан је суфицит у износу од 1.636.677,79 динара, после чега на конту нераспоређени вишак прихода и примања остаје износ од 6.615.675,01 динара.

Укупна потраживања Установе на дан 31.12.2017.године износе 58.705.628,91 динара и чине их:

|  |  |  |  |
| --- | --- | --- | --- |
| а | Потраживања од купаца | 54.865.735,80 | дин. |
| б | Потраживања од фондова | 3.833.070,14 | дин. |
| ц | Остала потраживања | 6.822,97 | дин. |
|  | Свега: | 58.705.628,91 | дин. |

Структура потраживања од купаца у износу од 54.865.735,80 динара:



Протекла 2017.година је прва година у којој су приходи родитеља усмерени на рачун буџета града на основу налога Управе за финансије а у складу са Законом о буџетском систему. Преко евиденционог рачуна Установе, отвореног у поменуте сврхе, укупно је усмерено ра рачун Града Ниш износ од 147.170.244 динара средстава од родитеља на име целодневног боравка деце у вртићу.

Економска цена целодневног боравка деце у вртићу, на основу одлуке Скупштине Града Ниша од 28.04.2017.године износи 20.140,00 динара од које родитељи плаћају 20% или 4.028,00 динара а за децу у припремном предшколском програму у години пред полазак у школу, која су обухваћена целодневним боравком цена износи 18.715,00 динара док родитељи плаћају 20% или 3.743,00 динара.

Може се закључити да је Установа у 2017.години имала избалансирано пословање у генерално врло тешким условима пословања на основу свих економских параметара. Ванредни одлив средстава по основу принудне наплате по тужбама родитеља за повраћај више плаћеног износа у односу на 20% важеће економске цене у износио је више од 75 милиона динара, што се сукцесивно рефундира од буџета града почев од 2016.године, условљено динамиком пријема закључака о извршењу од стране извршитеља и ликвидношћу буџета.

Обавезе према добављачима на дан 31.12.2017. год. износе 95,1 милион динара и мање су за 1,3 милиона динара у односу на 2016. годину, док су за приближно исти износ повећане обавезе по основу позајмице од робних резерви Града Ниша.

Укупна потраживања Установе износе 58,7 милиона динара и смањена су за више од 6,5 милиона динара у односу на 2016.годину, што говори о већој ефикасности наплате потраживања у 2017.години.

Сарадник за финансијске послове Шеф рј за финансијске послове

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Драгана Милосављевић Слађана Петровић

Директор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Светлана Митић

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  | | --- | |  | |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |